text: 100 asylansøgere til Uge ved Tinglev
  06 november 2014 kl. 14.07
  Foreløbigt 100 flygtninge skal bo på tidligere efterskole i Uge i Aabenraa kommune.
  Udlændingestyrelsen regner med, at 100 asylansøgere kan flytte ind på den tidligere efterskole i Uge i løbet af nogle uger.
  Styrelsen er ved at underskrive en kontrakt med Aabenraa kommune, skriver jv.dk.
  Efterfølgende vil styrelsen vurdere, om skolen kan rumme flere asylansøgere.
  Skolen har stået tom i knap halvandet år.
  